Stredná priemyselná škola strojnícka, Duklianska 1, Prešov





[image: ]





ŠKOLSKÝ VZDELÁVACÍ PROGRAM


[bookmark: _heading=h.gjdgxs]




[bookmark: _Hlk162948342]
LOGISTIKA


	





študijný odbor:




3968 M logistika







ŠkVP schválený 28.8.2025 pre systém školského vzdelávania
	[image: ]


Platnosť ŠkVP od 1.septembra 2025

Obsah
1.	Úvodné identifikačné údaje	3
2.	Ciele, poslanie výchovy a vzdelávania a zameranie školy	5
3.	Charakteristika školského vzdelávacieho programu	9
3.1	Organizácia výučby	9
3.2	Podmienky prijímania žiakov na štúdium	10
3.3	Zdravotné požiadavky na uchádzača	10
4.	Profil absolventa	12
4.1	Všeobecné kľúčové kompetencie absolventa	13
4.2	Špecifické kľúčové kompetencie	18
4.3	Odborné vedomosti	18
4.4	Odborné zručnosti	21
5.	Učebný plán	24
6.	Učebné osnovy	26
7.	Hodnotenie žiakov	27




1. [bookmark: _Toc210671156]Úvodné identifikačné údaje

	Názov a adresa školy
	Stredná priemyselná škola strojnícka, Duklianska 1, Prešov
Duklianska 1, 080 04 Prešov

	Zriaďovateľ
	Prešovský samosprávny kraj, Námestie mieru 2,              080 01 Prešov

	Názov školského vzdelávacieho programu
	Logistika

	[bookmark: _heading=h.1fob9te]Kód a názov ŠVP
	39 Špeciálne technické odbory

	Kód a názov študijného odboru
	3968 M  logistika

	Dĺžka štúdia
	4 roky

	Forma štúdia
	denná

	Stupeň vzdelania
	úplné stredné odborné vzdelanie 

	SKKR/EKR
	4

	Vyučovací jazyk
	slovenský

	Druh školy
	štátna

	Dátum schválenia ŠkVP
	28.08.2025

	Platnosti ŠkVP
	Od 01.09.2025 počnúc 1. ročníkom 

2. [bookmark: _Toc210671157]
Ciele, poslanie výchovy a vzdelávania a zameranie školy

Stredná priemyselná škola strojnícka v Prešove (ďalej „SPŠ strojnícka v Prešove“) má dlhoročnú tradíciu a postavenie medzi strednými školami Prešovského kraja. Ponúka žiakom 4-ročné štúdium v štyroch študijných odboroch ukončených maturitnou skúškou:

[image: Obrázok, na ktorom je text, náčrt, diagram, písmo

Obsah vygenerovaný pomocou AI môže byť nesprávny.]

SPŠ strojnícka v Prešove je miestom, kde sa tradícia technického vzdelávania spája s modernými požiadavkami dnešnej doby. Už celé desaťročia vychovávame generácie odborníkov, ktorí sa uplatňujú v priemysle, výrobe, konštrukcii i v moderných technológiách.
Našim cieľom a misiou nie je iba odovzdávať vedomosti, ale aj formovať tvorivých a zodpovedných mladých ľudí, ktorí sa neboja nových výziev. Prepájame teóriu s praxou. Vďaka našim spolupracujúcim firmám ako sú napr. Tomark, s.r.o., ZVL AUTO spol. s.r.o., Hedin Automotive Prešov, s.r.o., AWU Precision Slovakia k.s., PO CAR, s.r.o., GOHR s.r.o žiaci získavajú cenné skúsenosti aj v rámci praktického vyučovania priamo u zamestnávateľov. Učia sa pracovať s modernými technológiami, zoznamujú sa s reálnym výrobným prostredím a nadväzujú kontakty, ktoré im často otvárajú dvere k budúcemu zamestnaniu. 
Vzdelávanie v našej škole otvára dvere k profesionálnej kariére, ale aj k ďalšiemu štúdiu na technických univerzitách doma aj v zahraničí. V minulom školskom roku najviac žiakov preferovalo Technickú univerzitu v Košiciach (40 %, najmä Strojnícku fakultu a Fakultu elektrotechniky a informatiky) a Fakultu výrobných technológií v Prešove (23 %).  Na trh práce po ukončení štúdia odišlo 49 % absolventov, čo predstavuje nárast oproti predchádzajúcemu školskému roku.
Sme hrdí na to, že SPŠ strojnícka v Prešove je nielen vzdelávacou inštitúciou, ale aj komunitou, v ktorej rastie talent, rozvíja sa kreativita a posilňuje sa chuť inovovať. Žiaci u nás nachádzajú nielen učiteľov, ale aj mentorov, ktorí ich vedú k odbornému aj osobnostnému rastu. Mentoring im prináša podporu, jasné usmernenie a dôveru v seba samých, pomáha objavovať silné stránky a nájsť odvahu prekročiť vlastné hranice.
Od ostatných škôl sa SPŠ strojnícka v Prešove odlišuje tým, že spája dlhoročnú tradíciu s modernými inováciami. Neučíme len podľa učebníc – našim cieľom je pripraviť žiakov na reálny život a prax, a to sa snažíme predovšetkým v týchto oblastiach.

Kľúčové prvky vzdelávacieho prístupu školy
[image: Obrázok, na ktorom je text, snímka obrazovky, diagram, písmo

Obsah vygenerovaný pomocou AI môže byť nesprávny.]

SPŠ strojnícka v Prešove je dnes uznávaným, zodpovedným a inovatívnym centrom odborného vzdelávania, kde sa spája tradícia s modernými technológiami. Našou víziou je ďalej posilňovať inkluzivitu, moderné prístupy vo vzdelávaní a technologickú úroveň školy, aby sme aj naďalej pripravovali žiakov na úspešnú kariéru a život v dynamicky sa meniacom svete.
V duchu tejto vízie sme úspešne ukončili projekty, ktoré vytvorili bezbariérové prostredie, čím sme zvýšili dostupnosť a inklúziu pre všetkých žiakov. Naša škola aktívne využíva programy Erasmus +, ktoré rozširujú obzory žiakov cez medzinárodné skúsenosti a odborný rast. Súčasne sme zmodernizovali dielne, aby zodpovedali najnovším štandardom a podporovali praktické vzdelávanie na špičkovej úrovni. S nadšením pripravujeme nové projekty, ktoré nás posunú ešte bližšie k naplneniu našej vízie – byť zodpovedným a inovatívnym centrom odborného vzdelávania.
[image: Obrázok, na ktorom je text, snímka obrazovky

Obsah vygenerovaný pomocou AI môže byť nesprávny.]













Veríme, že technické vzdelanie je mostom k úspechu, naša vízia je kompasom, ktorý udáva smer a naši absolventi sú živým dôkazom kvality, ktorú škola poskytuje.

Našim cieľom je mať pozitívny a trvalý vplyv na žiakov aj komunitu, formovať sebavedomých, tvorivých a zodpovedných ľudí, ktorí dokážu aktívne prispievať k rozvoju regiónu a spoločnosti. 
Veríme, že identita školy sa formuje cez správanie a postoje všetkých, ktorí sú jej súčasťou. Aktívna spolupráca a otvorená komunikácia sú neoddeliteľnou súčasťou každodennej práce, každý by mal byť schopný počúvať, konštruktívne diskutovať a rešpektovať názory druhých.
 Každý zamestnanec a žiak je ambasádorom hodnôt školy – svojím správaním, rozhodnutiami a postojmi ukazuje, že SPŠ strojnícka v Prešove je miestom dôvery, profesionality, tvorivosti a rešpektu, kde sa každý učí byť zodpovedným, empatickým a kompetentným človekom.






Hodnoty a základné princípy školy

[image: Obrázok, na ktorom je text, snímka obrazovky, písmo, dizajn

Obsah vygenerovaný pomocou AI môže byť nesprávny.]

Sme pripravení čeliť výzvam budúceho priemyslu, digitalizácie a meniacich sa požiadaviek trhu práce, aby sme žiakom poskytli vedomosti, zručnosti a hodnoty potrebné na úspešné uplatnenie sa v živote aj v profesii.    
Zároveň budeme aktívne rozvíjať partnerstvá s externými subjektmi, firmami, organizáciami a vysokými školami, aby vzdelávanie bolo vždy aktuálne, prepojené s praxou a pripravené reagovať na potreby spoločnosti a trhu práce.



3. [bookmark: _Toc210671158]Charakteristika školského vzdelávacieho programu 

Cieľom školského vzdelávacieho programu  študijného odboru  logistika na Strednej priemyselnej škole strojníckej, Duklianska 1, Prešov je vzdelávanie a výchova kvalifikovaných odborníkov pre všetky odvetvia národného hospodárstva. Štvorročný odbor štúdia pripravuje absolventov - logistov so širokým všeobecnovzdelávacím základom, s odbornými teoretickými vedomosťami i praktickými zručnosťami tak, že sú schopní kvalifikovane navrhovať logistické systémy v podniku, či vykonávať cieľavedomú a samostatnú ekonomickú i technickú činnosť.
Široké profilovanie absolventov so zameraním na kľúčové kompetencie umožňuje pripraviť žiakov na komplexné riešenie výrobných problémov, ale aj na ich pohotovú adaptabilitu a prispôsobenie sa pre prácu v nových odvetviach, pre uplatňovanie nových  technológií a rozvoj podnikateľských činností vo výrobnej sfére a v službách.
Vzdelávací program prihliada na všeobecné a široko profilujúce odborné vzdelávanie a vytvára tak predpoklady pre celoživotné vzdelávanie a sebarealizáciu absolventov v danom odbore, prípadne inom technickom či ekonomickom odbore. Absolvent získa také schopnosti, vedomosti a flexibilitu svojich schopností, ktoré mu umožnia uplatniť sa na pracovnom trhu na Slovensku a v rámci Európskej únie. 
 Vhodným zoskupením predmetov sa štúdium logistiky orientuje predovšetkým na potreby trhu práce. Absolvent má uplatnenie vo  výrobných podnikoch strojárskeho a elektrotechnického priemyslu na rôznych  pozíciách v oblasti logistiky. Môže pracovať ako kvalifikovaný logistik na akejkoľvek pozícií, či ako logistik výroby, logistik skladových operácií, logistik v doprave a preprave, alebo ako technický zamestnanec prevádzkového charakteru v oblasti administratívy, materiálového hospodárstva, účtovníctva, investičného rozvoja, optimálneho plánovania a riadenia výroby, technickej prípravy výroby, a ako technicko-hospodársky pracovník v oblasti tvorby a ochrany životného prostredia.
Vzdelávanie poskytuje aj možnosti ďalšieho vysokoškolského štúdia na vysokých školách, hlavne technického a ekonomického smeru.
3.1 [bookmark: _Toc210671159]Organizácia výučby
Školský vzdelávací program logistika zahŕňa teoretické a praktické vyučovanie, organizované v priestoroch školy. Teoretické vyučovanie sa týka tak všeobecných ako i odborných predmetov. Je uskutočňované v klasických učebniach, resp. v špecializovaných učebniach. Všeobecná zložka vzdelávania vychádza zo skladby všeobecno-vzdelávacích predmetov učebného plánu. V jazykovej oblasti je vzdelávanie a príprava zameraná na slovnú a písomnú komunikáciu, ovládanie oznamovacieho odborného prejavu v slovenskom jazyku, na vyjadrovanie sa v bežných situáciách spoločenského a pracovného styku v cudzom jazyku. Žiaci sa tiež oboznamujú s vývojom ľudskej spoločnosti, základnými princípmi etiky a s dejinami Slovenska i Európy. Osvojujú si poznatky z matematiky a fyziky, ktoré sú nevyhnutné pre výkon povolania. V odbornom vzdelávaní sa vychádza z toho , že logistika je multidisciplinárny odbor, ktorý je prienikom ekonomických a technických disciplín, a preto je príprava zameraná hlavne na oblasť ekonomiky, účtovníctva, strojárstva a aplikovanej informatiky. Veľký dôraz sa kladie na rozvoj osobnosti žiaka, na formovanie ich osobnostných a profesionálnych vlastností, postojov a hodnotovej orientácie. Na teoretické vyučovanie nadväzuje praktické vyučovanie, ktoré sa uskutočňuje formou praktických cvičení, delených hodín v odborných učebniach a odbornej praxe. Predmet odborná prax sa vyučuje v školských dielňach a v treťom ročníku počas jedného dňa v týždni (v čase 8:00 - 14:00) na pracovisku zamestnávateľa vo firmách, s ktorými škola spolupracuje. Materiálno-technické vybavenie školských dielní, špecializovaných a odborných učební a laboratórií sa priebežne dopĺňa a inovuje podľa požiadaviek reálnej praxe a technického pokroku.
3.2 [bookmark: _Toc210671160]Podmienky prijímania žiakov na štúdium
Uchádzači o štúdium v danom odbore sú prijímaní podľa aktuálne platných schválených kritérií prijímania žiakov, ktoré sú zverejnené na webe školy v sekcii Pre uchádzačov – Prijímacie skúšky .
3.3 [bookmark: _Toc210671161]Zdravotné požiadavky na uchádzača 
Uchádzač so špeciálnymi výchovno vzdelávacími potrebami pripojí k prihláške vyjadrenie Centra poradenstva a prevencie. 
Všetci vyučujúci, ktorí majú takýchto žiakov v triede, sú dobre informovaní o možnostiach a prekážkach vo vzdelávaní žiakov so špecifickými vývojovými poruchami učenia, o individuálnych predpokladoch a potrebách konkrétnych žiakov. V súlade s konkrétnou špeciálnou vzdelávacou potrebou volia vhodné metódy a formy vyučovania a hodnotenia výsledkov (individuálne tempo, nahradenie písania dlhých textov testami, špeciálne formy skúšania) a v niektorých prípadoch aj kompenzačné pomôcky (počítače – využitie korektúry textu, farebné čítanie, grafické počítačové programy). 
Úspešná integrácia týchto žiakov, získanie odbornej kvalifikácie, je predpokladom a podmienkou ich úspešnej integrácie do života, na trhu práce. Je výhodné, ak proces integrácie týchto žiakov medzi bežnú populáciu začne už v základnej škole, v ktorej by sa mali žiaci naučiť systém nápravných postupov, kompenzačných postupov a pomôcok; rešpektovanie týchto postupov, pravidiel, ich tvorivá aplikácia na ďalšie úlohy, s ktorými sa žiak stretáva, mu pomôžu zvládnuť aj úlohy a odborné učivo na strednej škole.





































4. [bookmark: _Toc210671162]Profil absolventa
[image: Obrázok, na ktorom je snímka obrazovky, multimediálny softvér, počítač, grafický softvér

Obsah vygenerovaný pomocou AI môže byť nesprávny.]
Študijný odbor:  3968 M  logistika			
Dĺžka vzdelávania a prípravy: 4 roky
Odbor je určený: absolventom základných škôl
Podmienky na prijatie do odboru:  
· úspešné ukončenie základnej školy 9.ročníkom
· zdravotná spôsobilosť
· úspešné zvládnutie prijímacej skúšky
Spôsob ukončenia vzdelávania a prípravy: maturitná skúška
Doklad o dosiahnutom vzdelaní: maturitné vysvedčenie
Stupeň vzdelania: úplné stredné odborné vzdelanie            
SKKR/EKR:  4
Pracovné uplatnenie absolventa: úspešným ukončením štúdia maturitnou skúškou sa môže absolvent uplatniť v rôznych oblastiach ako doprava, skladovanie, výroba, distribúcia a manažment dodávateľských reťazcov. Medzi typické pracovné pozície patrí logistický manažér, špecialista na dopravu a prepravu, skladový manažér, špecialista na nákup a zásobovanie. Medzi ďalšie možnosti uplatnenia patrí práca v oblasti medzinárodnej logistiky, kde sa absolvent zaoberá koordináciou importu a exportu tovaru a zabezpečením dodržiavania právnych predpisov. Rovnako sa môže absolvent uplatniť aj ako konzultant, ktorý pomáha firmám zlepšovať logistické procesy a zavádzať moderné technológie. Okrem týchto pracovných možností, môžu absolventi nájsť uplatnenie aj v iných sektoroch, napríklad v automobilovom priemysle, maloobchode, farmaceutike, stavebníctve či IT logistike, čo im poskytuje perspektívne možnosti na trhu práce.. 
Nadväzná odborná príprava: vysokoškolské štúdium
Charakteristika odboru: študijný odbor sa zaoberá riadením toku materiálov, informácií a zdrojov, ktorý zahŕňa celý dodávateľský reťazec – od získania surovín cez výrobu, skladovanie, distribúciu až po doručenie konečnému zákazníkovi. Žiaci sa naučia pracovať v simulačnom programe SIMUL 8, oboznámia sa s  komplexným informačným systémom CITO DIGITAL pre strojárske podniky, ktorý sa zameriava na spracovanie dopytu a cenovej ponuky, cez konštrukciu, technológiu a plánovanie výroby, až po výrobu a jej optimalizáciu, naučia sa pracovať so softvérmi OLYMP (mzdový softvér), OMEGA (softvér pre podvojné účtovníctvo) a v programe ALFA + (program pre jednoduché účtovníctvo, faktúry a cestovné príkazy). Žiaci si počas štúdia budú rozvíjať analytické schopnosti, kritické myslenie a organizačné zručnosti.
4.1 [bookmark: _Toc210671163]Všeobecné kľúčové kompetencie absolventa
Kľúčové kompetencie sú tie, ktoré potrebujú všetci ľudia na svoje osobné naplnenie a rozvoj, zamestnateľnosť, sociálne začlenenie, udržateľný životný štýl, pre riadenie života so zodpovedným prístupom ku zdraviu a aktívne občianstvo.
Všetky kľúčové kompetencie sú detailne uvedené v ŠVP a jeho dodatkoch príslušnej skupiny odborov a stupňa vzdelania a v ŠkVP sú len stručne vysvetlené kvôli prehľadnosti. Škola sa zaväzuje realizovať výchovno-vzdelávaciu činnosť tak, aby u žiaka rozvíjala všetky kľúčové kompetencie a absolvent odboru tak disponoval všetkými kľúčovými kompetenciami a mohol viesť kvalitný život.
· Gramotnosť je schopnosť identifikovať, pochopiť, tvoriť a interpretovať koncepty, pocity, fakty a názory ústnou aj písomnou formou pomocou vizuálnych, zvukových a digitálnych materiálov v rozličných odboroch a kontextoch. Zahŕňa schopnosť efektívne komunikovať a nadväzovať kontakty s ostatnými. Rozvoj uvedenej kľúčovej kompetencie bude zabezpečená vo všetkých predmetoch. 
Absolvent (sa) dokáže:
· porozumieť akémukoľvek počutému vecnému textu, ktorého obsah, štýl a jazyk sú primerané jeho osobným a odborným záujmom;
· porozumieť  obsahu a významu vecného textu (vrátane tabuliek, grafov, nákresov a schém), vyhľadať explicitne a implicitne vyjadrené informácie a spojiť ich do ucelenej informácie;
· identifikovať v texte logické, časové a príčinno-následné súvislosti;
· uplatniť základy kritického čítania, t. j. vie vnímať väčšinu problémov nastolených textom a identifikuje explicitné chyby a protirečenia, ktoré sa v texte nachádzajú;
· vyjadriť súvislé a logicky usporiadané ústne prejavy s rôznym cieľom pre špecifické publikum na témy, ktoré sú blízke jeho osobným a odborným záujmom;
·  sformulovať vlastný názor a pomocou argumentov ho obhájiť;
· bez prípravy začať, udržiavať a ukončiť komunikáciu na akúkoľvek jemu blízku všeobecnú a odbornú tému;
·  aktívne zapojiť do diskusie, svoj prejav formulovať zrozumiteľne a pokojne; dokáže sa pohotovo zorientovať v komunikačnej situácii a jasne reagovať zrozumiteľnou odpoveďou alebo otázkou;
· dodržiavať zásady spoločenskej komunikácie, dokáže komunikačnej situácii vhodne prispôsobiť stratégiu, charakter a tón komunikácie;
· vytvoriť štruktúrovaný a kompozične zrozumiteľný text, ktorý mu je blízky témou alebo odbornosťou;
· pri tvorbe textu uplatniť logické, časové a príčinno-následné súvislosti textu a požiadavky slovosledu v súlade s komunikačnou situáciou.
· Viacjazyčnosť je kompetencia, ktorá vymedzuje schopnosť používať rozličné jazyky na vhodnú a účinnú komunikáciu v primeranej škále spoločenských a kultúrnych súvislostí. Ide o schopnosti sprostredkúvať informácie medzi rôznymi jazykmi a médiami. Rozvoj uvedenej kľúčovej kompetencie bude zabezpečená v predmetoch z časti Jazyk a komunikácia.
Absolvent (sa) dokáže:
· pochopiť hlavné body jasnej štandardnej reči o známych veciach, s ktorými sa pravidelne stretáva vo svojom živote;
· porozumieť zmyslu mnohých rozhlasových alebo televíznych programov o aktuálnych udalostiach a témach osobného či odborného záujmu, keď je prejav relatívne pomalý a jasný;
· porozumieť textom, ktoré pozostávajú zo slovnej zásoby často používanej v každodennom živote alebo ktoré sa vzťahujú na jeho prácu;
· zvládnuť väčšinu situácií, ktoré sa môžu vyskytnúť počas cestovania v oblasti, kde sa hovorí daným cudzím jazykom;
· vstúpiť do konverzácie na témy, ktoré sú známe, ktoré ho osobne zaujímajú, alebo ktoré sa týkajú osobného každodenného života;
· spojiť slovné spojenia jednoduchým spôsobom tak, aby opísal skúsenosti a udalosti, vlastné sny, nádeje a ambície;
· uviesť dôvody a vysvetlenia názorov a plánov, vyrozprávať príbeh alebo zápletku knihy či filmu a opísať vlastné reakcie;
· napísať jednoduchý súvislý text na témy, ktoré sú mu známe alebo ho osobne zaujímajú, alebo napríklad aj e-maily opisujúce jeho skúsenosti a dojmy.
· Matematická kompetencia a kompetencia vo vede, v technológii a inžinierstve je schopnosť rozvíjať a využívať matematické myslenie a porozumenie na riešenie rôznych problémov v každodenných situáciách. Kompetencia vo vede sa vzťahuje na schopnosť vysvetliť prírodné javy pomocou základných vedomostí a metodiky vrátane pozorovania a experimentovania s cieľom klásť otázky a odvodiť závery podložené dôkazmi. Kompetencie v technológii a inžinierstve sa chápu ako uplatňovanie daných vedomostí a metodiky ako odpovedí na vnímané ľudské túžby a potreby. Kompetencia vo vede, v technológii a inžinierstve zahŕňa porozumenie zmenám spôsobeným ľudskou činnosťou a zodpovednosti občana ako jednotlivca. Rozvoj uvedenej kľúčovej kompetencie bude zabezpečená v predmetoch z časti Človek a príroda, Matematika a práca s informáciami a vo všetkých predmetoch odborného vzdelávania.  
      Absolvent (sa) dokáže:
· efektívne aplikovať matematické princípy a postupy v rámci svojho odboru;
· komunikovať v matematickom jazyku a používať vhodné pomôcky vrátane štatistických údajov a grafov;
· chápať vedu ako proces bádania rôznymi metódami vrátane pozorovania a riadených experimentov, logicky a racionálne myslieť pri overovaní hypotéz;
· aktívne sa zaujímať o etické otázky a podporu bezpečnosti a environmentálnej udržateľnosti, najmä pokiaľ ide o vedecko-technický pokrok v súvislosti s jednotlivcom, rodinou, komunitou a celosvetovými otázkami.
· Digitálna kompetencia zahŕňa sebaisté, kritické a zodpovedné využívanie digitálnych technológií na vzdelávanie, prácu a účasť na dianí v spoločnosti, ako aj interakciu s digitálnymi technológiami. Zahŕňa informačnú a dátovú gramotnosť, komunikáciu a spoluprácu, mediálnu gramotnosť, tvorbu digitálneho obsahu, bezpečnosť, otázky súvisiace s duševným vlastníctvom, riešenie problémov a kritické myslenie. Rozvoj uvedenej kľúčovej kompetencie bude zabezpečená vo všetkých predmetoch.
          Absolvent (sa) dokáže:
· používať digitálne technológie na podporu svojho aktívneho občianstva a sociálneho začlenenia, spoluprácu s ostatnými a kreatívnosť pri dosahovaní osobných, sociálnych alebo obchodných cieľov s uvedomením si príležitosti, obmedzení, vplyvov a rizík, ktoré predstavujú;
· kriticky pristupovať k platnosti, spoľahlivosti a vplyvu informácií a údajov dostupných vďaka digitálnym prostriedkom a poznať právne a etické zásady súvisiace s prácou s digitálnymi technológiami;
· chrániť informácie, obsah, údaje a digitálne identity, ako aj rozoznávať softvéry, zariadenia, umelú inteligenciu alebo roboty a efektívne s nimi pracovať;
· chápať všeobecné zásady, mechanizmy a logiku vyvíjajúcich sa digitálnych technológií a poznať základné funkcie a spôsoby použitia rôznych zariadení, softvérov a sietí.
· Osobná a sociálna kompetencia a schopnosť učiť sa je schopnosť uvažovať o vlastnej osobnosti, efektívne riadiť čas a informácie, konštruktívne spolupracovať s ostatnými a riadiť vlastné vzdelávanie a kariéru. Zahŕňa schopnosť zvládnuť zložité situácie, učiť sa, zachovať si fyzické aj duševné zdravie a dbať o svoje zdravie a viesť život zameraný na budúcnosť, byť empatický a zvládať konflikty v inkluzívnom a podporujúcom prostredí. Rozvoj uvedenej kľúčovej kompetencie bude zabezpečená vo všetkých predmetoch.
Absolvent (sa) dokáže:
· starať o svoj fyzický a duševný rozvoj, uvedomovať si dôsledky nezdravého životného štýlu a závislostí;
· kriticky uvažovať o svojich vlastných predsudkoch a stereotypoch a o tom, čo sa za nimi skrýva;
· preukázať istotu vo svoje schopnosti zvládnuť výzvy v živote;
·  dôsledne dodržiavať svoje záväzky voči iným;
· pri práci podporovať druhých aj napriek rozdielnym názorom;
· identifikovať zdroje učenia sa, vybrať najspoľahlivejšie zdroje informácií alebo uskutočniť zodpovedný výber z existujúcich možností;
· použiť explicitné a definovateľné kritériá, princípy alebo hodnoty pri tvorbe úsudkov.
· Občianska kompetencia je schopnosť konať ako zodpovedný občan a v plnej miere sa zúčastňovať na občianskom a sociálnom živote, a to opierajúc sa o znalosť sociálnych, hospodárskych, právnych a politických konceptov a štruktúr, ako aj o chápanie celosvetového vývoja a udržateľnosti. Rozvoj uvedenej kľúčovej kompetencie bude zabezpečená vo všetkých predmetoch.
Absolvent (sa) dokáže:
·  rešpektovať ľudí, ktorí majú odlišné názory v oblasti politiky a vierovyznania;
· vykonávať povinnosti aktívneho občana na miestnej, národnej alebo globálnej úrovni;
·   porozumieť rôznym spôsobom, akými občania môžu ovplyvňovať politiku;
· kriticky uvažovať o vplyve propagandy na život jednotlivca, spoločnosti a vývoj súčasného sveta;
· zhodnotiť vplyv spoločnosti na svet prírody, napríklad z hľadiska rastu a vývoja populácie, spotreby prírodných zdrojov.
· [bookmark: _Hlk204676772]Podnikateľská kompetencia sa vzťahuje na schopnosť využívať príležitosti a myšlienky a meniť ich na hodnoty pre ostatných. Je založená na tvorivosti, kritickom myslení a riešení problémov, iniciatívnosti, vytrvalosti, ako aj schopnosti spolupracovať s cieľom plánovať a riadiť projekty s kultúrnou, sociálnou alebo finančnou hodnotou. Rozvoj uvedenej kľúčovej kompetencie bude zabezpečená vo všetkých predmetoch.
Absolvent (sa) dokáže:
· opísať a pochopiť prístupy k plánovaniu a riadeniu projektov; 
· uvedomiť si etické zásady a výzvy udržateľného rozvoja; 
· chápať sociálne a hospodárske príležitosti a výzvy, ktorým čelí zamestnávateľ, organizácia či spoločnosť. 
· Kompetencia v oblasti kultúrneho povedomia a prejavu zahŕňa chápanie a rešpektovanie toho, ako sa myšlienky a význam kreatívne vyjadrujú a šíria v rôznych kultúrach a prostredníctvom rôznych druhov umenia a iných kultúrnych foriem. Zahŕňa rozvoj a vyjadrovanie vlastných názorov a schopnosť identifikovať svoje miesto alebo úlohu v spoločnosti rôznymi spôsobmi a v rôznych kontextoch. Rozvoj uvedenej kľúčovej kompetencie bude zabezpečená vo všetkých všeobecnovzdelávacích humanitných predmetoch.
Absolvent (sa) dokáže:
· vyhľadávať možnosti spoznať iné kultúry s cieľom poznať tradície a iný pohľad na svet;
· zaujať otvorený postoj a rešpekt k rôznorodosti kultúrneho prejavu, ako aj etický a zodpovedný prístup k intelektuálnemu a kultúrnemu vlastníctvu;
· poznať miestnu, národnú, regionálnu, európsku a globálnu kultúru a jej prejavy vrátane jazyka, dedičstva a tradícií či kultúrnych produktov a porozumieť tomu, ako sa tieto prejavy môžu navzájom ovplyvňovať a ako môžu ovplyvňovať názory jednotlivca.
4.2 [bookmark: _Toc210671164]Špecifické kľúčové kompetencie
Absolvent preukazuje: 
· schopnosť správne organizovať a plánovať si prácu,
· schopnosť prijímať rozhodnutia a niesť zodpovednosť,
· schopnosť rozvíjať analytické myslenie, rozpoznávať súvislosti, fakty a vyvodzovať adekvátne závery,
· schopnosť rozvíjať strategické a koncepčné myslenie, predstavovať a sprostredkovávať vlastnú víziu,
· dôslednosť a zodpovednosť pri riešení pracovných povinností,
· schopnosť rozvíjať kritické myslenie, hľadať príčiny, dôkazy a argumenty, dokáže byť nezaujatý, nepodliehať populizmu a predsudkom,
· tvorivosť, finalizuje nápad, riešenie a myšlienku,
· telesnú zdatnosť,
· manuálnu zručnosť.
4.3 [bookmark: _Toc210671165]Odborné vedomosti 
Absolvent vie:
· vysvetliť tendencie vývoja, vedy, techniky a ekonomiky v širších spoločenských súvislostiach a vzťahoch, dôležité pre štúdium a riešenie technických problémov,
· definovať základnú odbornú terminológiu z oblasti ekonomiky, techniky administratívy, hospodárskej a obchodnej korešpondencie, účtovníctva, základov výroby, logistiky,
· vymenovať základné právne formy, legislatívne normy podnikania a právne predpisy v doprave, v elektrotechnike a v strojárstve,
· vysvetliť základné pojmy pracovného práva – práca, povolanie, zamestnanie, pracovné miesto, fyzická a právnická osoba, 
· charakterizovať základné povinnosti zamestnávateľa a zamestnanca po vzniku pracovného pomeru,
· vypracovať osobnú prípravu na prijímací pohovor v slovenskom a cudzom jazyku,
· porovnať profesijnú ponuku na slovenskom i európskom trhu práce a pružne na ňu reagovať ďalším vzdelávaním,
· vyhodnotiť vzťah práce a osobného príjmu, 
· analyzovať aktívnu a pasívnu komunikáciu s finančnými inštitúciami,
· vysvetliť základné práva a povinnosti spotrebiteľov na modelových situáciách (aj z pohľadu podnikateľa) a identifikovať cenové triky a klamlivé a zavádzajúce ponuky,
· kriticky zhodnotiť informácie poskytované reklamou a porozumieť úlohám marketingu,
· vysvetliť pojem pranie špinavých peňazí,
· opísať postup oznámenia korupcie a oznámenia podvodu,
· rozlíšiť nominálnu mzdu, reálnu mzdu a cenu práce, 
· identifikovať položky bežne odpočítavané z hrubej mzdy,
· uviesť príklady zdrojov príjmu iných než mzda (napr. dar, provízia a zisk, peňažný príjem domácnosti, štátne príspevky a sociálne dávky, príjem z podnikateľskej činnosti),
· opísať spôsoby krytia deficitu (úvery, splátkový predaj, leasing), 
· rozlišovať legálne a nelegálne podnikateľské aktivity,
· vymedziť a porovnať právne formy pre oblasť podnikania,
· vysvetliť postup založenia a vzniku živnosti alebo iného podnikateľského subjektu v styku s verejnou správou,
· zostaviť podnikateľský a finančný plán podniku – právnickej osoby,
· charakterizovať a vysvetliť rozdiel medzi priamymi a nepriamymi daňami, daňový a odvodový systém v Slovenskej republike,
· vysvetliť dohľad nad finančným trhom v Slovenskej republike – Národná banka Slovenska ako „jednotné kontaktné miesto“,
· charakterizovať finančné inštitúcie a využívanie ich produktov a služieb cez internet,
· vysvetliť možnosti, ako splácať dlhy,
· navrhnúť spôsoby riešenia schodkového a prebytkového rozpočtu,
· vysvetliť obvyklé spôsoby nakladania s voľnými finančnými prostriedkami,
· zhodnotiť ako vplýva spotreba na úspory a/alebo investície,
· stanoviť si kroky na dosiahnutie krátko, stredne a dlhodobých finančných cieľov, 
· vysvetliť tvorbu ceny na základe nákladov, zisku, DPH,
· zvoliť vhodné platobné nástroje (bez/hotovostné úhrady, inkasá, platobné karty a pod.),
· vysvetliť rozdiel medzi využívaním osobného a podnikateľského účtu, 
· vysvetliť algoritmus zloženého úročenia,
· identifikovať rôzne druhy úverov a ich zabezpečenie (vrátane úverov na bývanie resp. hypotekárnych úverov),
· posúdiť účel vyhlásenia (osobného) bankrotu a jeho možné dôsledky na majetok, zamestnanosť, cenu a dostupnosť úverov,
· zhrnúť práva dlžníkov a veriteľov, týkajúce sa zrážok zo mzdy a odňatia majetku v prípade nezaplatenia dlhu (exekúcia),
· uviesť rozdiel medzi sporením a investovaním,
· popísať výber vhodného poistného produktu s ohľadom na vlastné potreby,
· demonštrovať na konkrétnom príklade, aké druhy verejného poistenia je potrebné platiť pri brigádnickej činnosti študentov,
· charakterizovať dôchodkové poistenie – 1. pilier, 2. pilier a 3. pilier, 
· uviesť druhy poistenia, ktoré sa môžu vzťahovať na náhodné poškodenie majetku alebo zdravia inej osoby,
· vysvetliť rozdiel medzi poistením vlastného majetku a poistením zodpovednosti súvisiacej s vlastníctvom majetku,
· vysvetliť podstatu a význam životného poistenia,
· čítať výkresovú dokumentáciu, poznať základy technického kreslenia,
· vymenovať materiály, polotovary a ich uskladnenie,
· vyhľadať základné informácie o technických materiáloch, ich názvoslovie, triedenie, vlastnosti a využívanie,
· popísať spôsoby a zariadenia pre premenu polotovaru na výrobok, stroje, nástroje a pomôcky, ktorými sa táto premena uskutočňuje,
· popísať technickú prípravu výroby so spôsobmi jej administratívneho spracovania do konštrukčnej a technologickej dokumentácie, organizačnú prípravu výroby a ekonomickú prípravu výroby,
· vymenovať triedenie a funkcie základných druhov strojového zariadenia,
· vysvetliť hospodárenie s náradím a skladové hospodárenie vo výrobnom podniku,
· vysvetliť blokovú štruktúru počítača a význam jednotlivých blokov,
· popísať základné periférne zariadenia počítača a ich vlastnosti,
· vysvetliť štruktúru dát a možnosti ich uloženia, základné typy súborov,
· vedieť navrhnúť vhodný systém zabezpečenia dát pred zneužitím a ochrany dát pred zničením, pravidlá právnej ochrany softvéru,
· poznať spôsoby a metódy získavania, spracovania a prezentovania odborných informácií,
· popísať spracovanie ekonomických a hospodárskych podkladov s využitím prostriedkov výpočtovej techniky,
· poznať základy najpoužívanejších aplikačných programov používaných v študijnom zameraní,
· poznať spôsoby pripojenia do internetu a spôsoby využívania služieb internetu,
· poznať princípy vytvárania webových stránok s využitím multimediálnych prvkov,
· poznať základy aplikovanej informatiky a princípy jej využitia v logistike,
· ovládať komunikačné zručnosti s obchodným partnerom, pravidlá a podmienky pre slušné a kultivované riešenie rôznych pracovných a sociálnych situácií,
· definovať pojem logistika, zásobovacia logistika, výrobná logistika, distribučná logistika,
· charakterizovať obsah logistiky,
· definovať oblasti logistiky a technické prostriedky logistiky,
· vysvetliť základy manažmentu, tvorbu a optimalizáciu organizačných štruktúr,
· popísať riadenie zásobovacieho reťazca pre rôzne moduly podnikov,
· vysvetliť základné ekonomické pojmy a princípy fungovania obchodných vzťahov trhovej ekonomike,
· vysvetliť metodiku a postupy účtovania v sústave podvojného účtovníctva, analyzovať finančnú situáciu podniku z podkladov účtovníctva.
4.4 [bookmark: _Toc210671166]Odborné zručnosti
Absolvent vie:
· aplikovať získané teoretické vedomosti v praktickej činnosti,
· aktívne používať odbornú terminológiu,
· využívať efektívne informačno-komunikačné technológie pri práci vo svojom odbore,
· aplikovať vybrané matematické, fyzikálne postupy pri riešení technických problémov a riešení úloh v hospodárskej praxi,
· používať cudzí jazyk k získaniu informácií z rôznych zdrojov,
· vytvárať s pomocou osobného počítača ekonomické databázy a niektoré typy účtovných dokladov (napr. faktúry, pokladničné doklady, príjemky a výdajky),
· písať desaťprstovou hmatovou metódou, ovládať techniky spracovania textu a dodržiavať normalizovanú úpravu písomnosti,
· vecne, štylisticky, gramaticky a formálne správne vyhotovovať hospodárske písomnosti,
· komplexne vykonávať administratívne práce podniku,
· pracovať s informáciami používanými v hospodárskom procese a sprostredkúvať ich pre riadenie prostredníctvom výpočtovej techniky,
· zabezpečovať sociálno-ekonomické informácie pre potreby riadenia (zbierať, triediť, spracúvať, hodnotiť a využívať) pri riešení konkrétnych situácií,
· pracovať so základnými právnymi normami s aplikáciou na konkrétne situácie reálnej praxe,
· aplikovať metódy prieskumu trhu a možnosti podnikania podľa príslušného odborného zamerania,
· účtovať v jednoduchom účtovníctve i v sústave podvojného účtovníctva s použitím na to určených softvérov,
· vyhľadávať základné druhy materiálov v príslušných tabuľkách a katalógoch a určovať z nich základné vlastnosti,
· vyhľadať, príp. zhotoviť potrebnú dokumentáciu k výrobným postupom,
· viesť samostatne pracovnú dokumentáciu, využívať výpočtovú techniku pri spracovaní informácií, podľa príslušného odborného zamerania,
· čítať výrobné výkresy,
· aplikovať pri riešení úloh textový editor, tabuľkový procesor, programy pre tvorbu databáz a prezentácií, kreslenie grafov a poznať programy pre hromadné spracovanie údajov,
· komunikovať prostredníctvom elektronickej pošty, ovládať zasielanie a prijatie príloh,
· zisťovať optimálne množstvo surovín, materiálu a polovýrobkov,
· vypracovať databázu dodávateľov,
· vybrať optimálny druh dopravy, dodávateľa prepravných služieb, optimalizovať trasy prepravy,
· navrhnúť optimálne technické prostriedky pre manipuláciu v sklade,
· posudzovať a vyhodnocovať efektívnosť skladového hospodárstva,
· navrhnúť usporiadanie výrobného procesu,
· spracovávať podklady pre tvorbu plánu výroby,
· spracovávať podklady pre cenové kalkulácie, vypracovať cenové kalkulácie a rozpočet,
· pracovať s vhodným informačným systémom pre riadenie výroby, plánovanie toku materiálu a práce od prijatia zákazky, jej spracovania, evidencie, vytvárania komplexnej technickej dokumentácie až po jej vyhodnotenie.
5. [bookmark: _Toc210671167]
Učebný plán 

	Škola (názov, adresa)
	Stredná priemyselná škola strojnícka, Duklianska 1, Prešov
Duklianska 1, 080 04 Prešov

	Názov ŠkVP
	Logistika

	Kód a názov  ŠVP
	39 Špeciálne technické odbory

	Kód a názov študijného odboru
	3968  M  logistika   

	Stupeň vzdelania
	úplné stredné odborné vzdelanie 

	Dĺžka štúdia
	4 roky

	Forma štúdia
	denná

	Druh školy
	štátna

	Vyučovací jazyk
	slovenský



	Kategórie a názvy vyučovacích predmetov
	Počet týždenných vyučovacích hodín vo vzdelávacom programe v ročníku

	
	1.
	2.
	3.
	4.
	Spolu

	Všeobecné vzdelávanie
	 
	 
	 
	 
	 

	Jazyk a komunikácia
	 
	 
	 
	 
	 

	slovenský jazyk a literatúra (SJL)
	4
	3
	3
	3
	13 (1)

	anglický jazyk (ANJ) b)
	 3
	 3
	3
	3
	12

	Človek, hodnoty a spoločnosť
	 
	 
	 
	 
	 

	etická výchova (ETV) / náboženská výchova (NBV) c)
	1
	1
	 
	 
	2

	dejepis (DEJ)
	2
	 
	 
	 
	2

	občianska náuka (OBN)
	1
	1
	1
	 
	3

	Človek a príroda
	 
	 
	 
	 
	 

	fyzika (FYZ)
	3
	
	 
	 
	3

	Matematika a práca s informáciami
	 
	 
	 
	 
	 

	matematika (MAT)
	4
	3
	 3
	3
	13 (7)

	Zdravie a pohyb
	 
	 
	 
	 
	 

	telesná a športová výchova (TSV) d)
	2
	2
	2
	2
	8

	Spolu
	20
	13
	12
	11
	56

	Odborné vzdelávanie
	 
	 
	 
	 
	 

	Teoretické vzdelávanie e)
	6
	16
	9
	10
	41 (3)

	ekonomika (EKO)
	 1 
	 2 
	 2
	2
	7

	základy výroby (ZVD)
	2
	2
	 
	 
	4

	časti strojov (CST)
	
	3
	
	
	3

	základy elektrotechniky (ZAE)
	 
	2
	
	
	2

	logistika (LGG)
	2
	2
	2
	 2 
	8

	technické prostriedky logistiky (TDL)
	 
	1
	1
	
	2

	hospodárska geografia (HOG)
	
	2
	
	
	2

	anglický jazyk v odbore (AGO)
	
	
	1
	1
	2

	manažment (MNZ)
	
	
	
	2
	2

	marketing (MKT)
	
	
	
	2
	2

	účtovníctvo (UCT)
	
	2
	
	
	2

	konverzácia v anglickom jazyku (KAJ)
	
	
	2
	1
	3

	osobnostné zručnosti pre život a prax (SS) i)
	1
	
	1
	
	2

	Praktická príprava f)
	8
	4
	13
	12
	37 (3)

	technická grafika (TEG)
	3
	
	
	
	3

	aplikovaná informatika (API)
	3
	2
	2
	 2 
	9

	cvičenia z elektroniky (CEE)
	 
	
	2
	
	2

	administratíva a korešpondencia (ADK)
	 2 
	2
	2
	
	6

	cvičenia z logistiky (CLG) 
	 
	
	
	2
	2

	počítačová podpora logistiky (PPL)
	 
	
	
	3
	3

	odborná prax – mzdy (OXW)
	
	
	2
	
	2

	odborná prax – cvičenia z účtovníctva (OXX) 
	 
	
	2
	2
	4

	odborná prax (PRX) h)
	
	
	3
	3
	6

	Spolu
	14
	20
	22
	22
	78

	Spolu
	34
	33
	34
	33
	134

	Účelové kurzy
	Celkový počet vyučovacích hodín v ročníku

	Kurz na ochranu života a zdravia
	
	
	18
	
	18

	Lyžiarsky kurz
	30
	
	
	
	30

	Účelové cvičenie
	12
	12
	
	
	24

	
Prehľad využitia týždňov
	
	
	
	
	

	Vyučovanie podľa rozpisu a)
	33
	33
	33
	30
	129

	Maturitná skúška
	 
	 
	 
	1
	1

	Časová rezerva (účelové cvičenia, KOŽAZ, opakovanie učiva, exkurzie, ...) g)
	7
	5
	4
	6
	22

	Súvislá prevádzková prax h)
	 
	2
	3
	 
	5

	Spolu týždňov
	40
	40
	40
	37
	157




Poznámky k učebnému plánu:
a) Disponibilné hodiny sú použité takto: 1 hodina na slovenský jazyk a literatúru, 7 na matematiku, 3 na teoretické odborné vzdelávanie a 3 na praktickú prípravu.
b) Žiaci majú možnosť si osvojiť anglický jazyk. Pri počte žiakov nad 25 sa trieda delí na skupiny. 
c) Predmety etická výchova/náboženská výchova sa vyučujú podľa záujmu žiakov v 1. a 2. ročníku v skupinách s maximálnym počtom žiakov 20. Predmety nie sú klasifikované známkou.
d) Na predmete telesná a športová výchova sa žiaci triedy nedelia na skupiny.
e) Teoretické odborné vzdelávanie prebieha v odborných učebniach. 
f) Praktická odborná príprava sa realizuje formou praktických cvičení v odborných učebniach a laboratóriách a formou odbornej praxe v školských dielňach. Vyučovacie hodiny praktickej  prípravy sa vyučujú v blokoch a žiaci sa delia do skupín, najmä s ohľadom na bezpečnosť a ochranu zdravia pri práci a na hygienické požiadavky podľa všeobecne záväzných právnych predpisov. Pri vyučovaní predmetov odborná prax, a elektrotechnické merania je maximálny počet žiakov v skupine 10. Na hodinách ostatných predmetov praktickej prípravy je v skupine najviac 13 žiakov.
g) Žiaci v každom ročníku absolvujú exkurzie na prehĺbenie, upevnenie a rozšírenie poznatkov získaných v teoretickom vyučovaní. Exkurzie sú súčasťou výchovnovzdelávacieho procesu. Pripravuje a vedie ich učiteľ, ktorého predmet najviac súvisí s obsahom exkurzie.
h) Žiaci majú predmet odborná prax v rámci vyučovania v odborných učebniach školy. Okrem toho sa zúčastňujú súvislej odbornej praxe vo firmách, ktorých zameranie je v súlade s profilom absolventa študijného odboru. V druhom ročníku je to dvojtýždňová prax v rozsahu 60 hodín a v treťom ročníku trojtýždňová v rozsahu 90 hodín.
i) Predmet Osobnostné zručnosti pre život a prax nie je klasifikovaný známkou a vyučuje sa v dvojhodinovom bloku každý druhý týždeň.
6. [bookmark: _Toc210671168]
Učebné osnovy

Konkrétne učebné osnovy sú v prílohovej časti.
7. [bookmark: _Toc210671169]
Hodnotenie žiakov

	Hodnotenie žiakov na predmetoch všeobecného a odborného zamerania sa riadi zákonom č. 245/2008 Z. z. o výchove a vzdelávaní (školský zákon), ktorý špecifikuje hodnotenie žiakov a opatrenia vo výchove v základných školách a stredných školách, Metodickým pokynom č. 21/2011 na hodnotenie a klasifikáciu žiakov stredných škôl, aktuálne platným schváleným Školským poriadkom SPŠ strojníckej.
Učitelia budú dbať na to, aby prostredníctvom hodnotenia nedochádzalo k rozdeľovaniu žiakov na úspešných a neúspešných, schopných a neschopných. Hodnotenie nie je primárne zamerané na porovnávanie jednotlivca s jeho spolužiakmi,  sústredí sa na individuálny pokrok každého žiaka, resp. na hodnotenie podľa dopredu stanovených požiadaviek – kritérií. Neoddeliteľnou súčasťou hodnotenia žiaka je aj jeho správanie, prístup a postoje. Hodnotenie nikdy nesmie viesť k znižovaniu dôstojnosti, sebadôvery a sebaúcty žiaka. 
	Hodnotenie[footnoteRef:1] je jednou z najvýznamnejších činností kontroly vyučovacieho procesu, ktorou sa zisťujú a posudzujú výsledky vzdelávania. Musí spĺňať tieto funkcie: [1:  Prof. PhDr. Ing. Ivan Turek. CSc.: Zvyšovanie efektívnosti vyučovania. Bratislava. 2002.] 

· diagnostická, ktorá určuje mieru vedomostí, zručností, postojov žiakov a jeho nedostatkov, 
· prognostická, ktorá identifikuje zodpovedajúce predpoklady, možnosti  a potreby  ďalšieho vývoja žiakov,
· motivačná, ovplyvňujúca pozitívnu motiváciu žiakov, 
· výchovná, formujúca pozitívne vlastnosti a postoje žiakov,
· informačná, ktorá dokumentuje výsledky vzdelávania,
· rozvíjajúca, ktorá ovplyvňuje sebakontrolu a sebahodnotenie žiakov,
· spätnoväzbová, ktorá vplýva na revidovanie  procesu výučby.
Formy hodnotenia: 
a. podľa výkonu žiaka
· výkonové hodnotenie, v ktorom sa výkon žiaka porovnáva s výkonom iných žiakov, 
· hodnotenie absolútneho výkonu, kde sa výkon žiaka meria na základe stanoveného kritériá (norma, štandard),
· individuálne hodnotenie, pri ktorom sa porovnáva aktuálny výkon žiaka  z jeho predchádzajúcim výkonom.
b. podľa cieľa vzdelávania
· sumatívne hodnotenie na jasne definovaných kritériách  pri ukončení štúdia ,  
· formatívne hodnotenie zabezpečuje spätnú väzbu medzi žiakom a učiteľom.
c. podľa času
· priebežné  hodnotenie, kde sa žiak hodnotí v priebehu celého vyučovacieho obdobia,   
· záverečné hodnotenie, pri ktorom sa žiak hodnotí jednorázovo na konci vyučovacieho obdobia.
d. podľa informovanosti
· formálne  hodnotenie, kedy je žiak dopredu informovaný o hodnotení a môže sa naň pripraviť, 
· neformálne hodnotenie, pri ktorom sa pozoruje bežná činnosť žiaka vo vyučovacom procese.
e. podľa činnosti
· hodnotenie priebehu činnosti, napr. rôznych cvičení, úloh a pod. ,  
· hodnotenie výsledku činnosti, napr. test, výkres, model, výrobok a pod.
f. podľa prostredia
· interné hodnotenie, prebieha v škole učiteľmi,  
· externé hodnotenie prebieha v škole inými ľuďmi napr. učiteľ z inej školy, odborník z praxe, inšpektor a pod.
		Hodnotenie odborného vzdelávania a prípravy je založené na hodnotiacom štandarde. Je to súbor kritérií, organizačných a metodických postupov na overovanie vzdelávacích výkonov – výkonových štandardov. Zisťuje, či žiak predpísaný vzdelávací výstup zvládol. Hodnotiaci štandard zahŕňa:
1. Kritériá hodnotenia zisťujú mieru realizácie plánovaných výsledkov, určujú, ako stanoviť dôkaz o tom, že učenie bolo ukončené a preukázané pre požadovaný výkonový štandard. Je dôležité aby kritériá hodnotenia boli definované na jeden výkon, aby boli konkrétne, jasné, stručné, zamerané buď na proces (činnosť) alebo na výsledok činnosti. 
2. Spôsoby a postupy hodnotenia môžu byť rôzne. Pre odborné vzdelávanie a prípravu odporúčame  rozdeliť ich podľa nasledovných kritérií:
a) podľa počtu skúšaných žiakov
· individuálne,
· skupinové,
· frontálne,
b) podľa časového zaradenia
· priebežné skúšanie  (skúša sa učivo jednej alebo niekoľkých vyučovacích hodín), 
· súhrnné skúšanie (skúša sa učivo tematického celku alebo učivo za celé klasifikačné obdobie),
· záverečné skúšanie (maturitné alebo opravné skúšky),
c) podľa spôsobu vyjadrovania sa
· ústne hodnotenie (otázka – odpoveď), 
· písomné hodnotenie (cieľový test, test voľných odpovedí, stanovenie (určenie niečoho), prípadová štúdia, projekt, zistenie a pod.), 
· praktické hodnotenie (cvičenia, simulácie, projekty a pod.),
d) podľa vzdelávacích výstupov sa  hodnotia kognitívne (rozumové) kompetencie napr. pamäťové alebo aktuálne činnosti a praktické kompetencie (výrobok, proces, postup). Odporúčame zaviesť tzv. „Portfólio“ ako súbor dokumentov o rôznych aktivitách žiaka a jeho výsledkoch, ako aj o oblastiach jeho aktivít, činností a miery ich praktického zvládnutia. Je to súbor dôkazov, ktoré umožňujú hodnotiť rozvoj kompetencií za určité obdobie. Pri hodnotení praktických kompetencií sa veľmi osvedčilo hodnotenie na základe „Referencií“ kompetentných osôb, odborníkov alebo organizácií, ktoré vypovedajú o kvalite vedomostí, zručností a postojoch. Rôzne metódy hodnotenia praktických a kognitívnych kompetencií ukazuje nasledovná tabuľka.
Zoznam štandardných nástrojov hodnotenia

	ODBORNÉ KOMPETENCIE
	VŠEOBECNÉ (KOGNITÍVNE) KOMPETENCIE

	Praktické cvičenia
Simulované situácie
Úloha hrou
Ústne odpovede
Projekt
Zistenie
Stanovenie (niečo určiť)
Prípadová štúdia
Zapisovanie do pracovnej knihy
Protokoly
Správy
Osobný rozhovor                           
Dotazník                                        
	Ústna odpoveď (krátke, súvislé a obmedzené odpovede, doplnenia)
Písomné odpovede (testy)
Projekt
Zistenie
Stanovenie (niečo určiť)
Porovnanie
Prípadová štúdia
Školská práca
Úlohy a cvičenia





Pri rozhodovaní  o využití uvedených postupov platia tieto zásady:
a. praktické, ústne a písomné overovanie  sa  používa vtedy, ak je možné overiť kompetencie na základe kritérií v určitom stanovenom čase, 
b. písomné overovanie by sa malo použiť tam, kde sa dá predložiť vopred pripravený  písomný materiál,
c. portfólio by sa malo použiť vtedy, keď ide o priebežné hodnotenie a nie je možné hodnotiť kompetencie podľa kritérií v stanovenom čase.
		V oblasti OVP odporúčame systematické hodnotenie žiakov v kombinácií ústnej a písomnej formy, v praktickej príprave pestrú škálu praktických úloh a riešenie odborných problémových situácií. 

